 Gaboose sanad guuradii koowaad ee wargeyskan Geeska Afrika xafladiisii waanagii isku haleelnay hotel Anbasador oo isagu uu ku dagaalamaayay in la furo ururada, maalintaas dood badan ayaa naga dhex dhacday wakhtigaana waxa ag fadhiyay rag badan oo uu kamid ahaa madaxweynaha hadda talada hayaa, abwaan Hadraawi, Muuse Biixi rag badan ayaana maalintaas garab joogay oo lahaa Gaboose xaq buu ku taagan yahay, hala furee maxa laga faaiday, anagu waxaanu taagnayn markaanu lahayn yaan la furin waar saddexdan xisbi qaran ee jira hala geeyo goleyaasha qaranka oo sharci haloo sameeyo, sharcigaas oo ka dhigi lahaa xisbi aanu qofna yeelan karin oo xadhig lagu xidhay furana oo ninkii doonaaya uu iska soo sharaxi karo, waataanu ku doodaynay, markaas maanta waxa timi inaan qabyaaladii ka qaadnay daboolka, waxaana taas ka daran in toban sano kadiban la furaayo iyada oo tii hore taagan, haddii talo layga dhagaysanaayana waxaan odha lahaa laba xisbi oo kaliyaata ha lagu soo ururiyo, waayo waxaynu nahay dad qabyaaladu ay madax martay, waxaan filayaa diinta gaadh ayuun baynu ka haynaa, lakiin qabyaalada waxa ku dhimanaaya boqolaal, rasuulkuna NNKH waxa uu yidhi ninka ku dhinta tolaayeey waa eh-lu naar. 